POT-SHOT - Navorsing/Research - Complete Questionaire and win Hunting package - Voltooi vraelys en wen 'n jagpaket
Voltooi vraelys en wen 'n jagpaket
Die toerismenavorsingsfokusarea, TREES (Tourism Research in Economics, Environs and Society) aan die Noordwes-Universiteit, Potchefstroom, in samewerking met jag-organisasies, SA Hunters en CHASA, is tans besig om navorsing te doen oor die ekonomiese impak van Suid-Afrika se plaaslike jagters.
Die belangrikheid van die navorsing is dat dit die jagbedryf bystaan in die beantwoording van vra soos die ekonomiese bydrae van biltong-jagters, wie waar en wanneer jag en watter spesies die voorkeurspesies is.
Voltooiing van hierdie vraelys sal lei tot outomatiese inskrywing vir die gelukkige trekking. Die prys sluit twee nagte se verblyf, etes, en die geleentheid om twee spesies te jag (gemsbok- en springbok-nie-trofee-diere) in, en word geborg deur Wintershoek Safari's, geleë naby Kimberley. Vul asseblief u kontakbesonderhede aan die einde van hierdie vraelys in om vir hierdie ongelooflike geleentheid te kwalifiseer.